ddrg/super_eurlex huggingface dataset:
Απόφαση του Συμβουλίου

της 8ης Νοεμβρίου 2001

για το διορισμό των τακτικών και των αναπληρωματικών μελών του Διοικητικού Συμβουλίου του Ευρωπαϊκού Ιδρύματος για τη βελτίωση των συνθηκών ζωής και εργασίας

(2001/C 327/01)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τον κανονισμό (ΕΟΚ) αριθ. 1365/75 του Συμβουλίου, της 26ης Μαΐου 1975, περί δημιουργίας Ευρωπαϊκού Ιδρύματος για τη βελτίωση των συνθηκών ζωής και εργασίας(1), όπως τροποποιήθηκε τελευταία από τον κανονισμό (ΕΟΚ) αριθ. 1947/93(2), και ιδίως το άρθρο 6,

τους καταλόγους των υποψηφιοτήτων που υπέβαλαν οι κυβερνήσεις των κρατών μελών, όσον αφορά τους αντιπροσώπους των κυβερνήσεων, και η Επιτροπή, όσον αφορά τους αντιπροσώπους των οργανώσεων των εργαζομένων και των εργοδοτών,

Εκτιμώντας τα ακόλουθα:

(1) Με την απόφαση του της 19ης Οκτωβρίου 1998(3) το Συμβούλιο διόρισε τα τακτικά και τα αναπληρωματικά μέλη του Διοικητικού Συμβουλίου του Ευρωπαϊκού Ιδρύματος για τη βελτίωση των συνθηκών ζωής και εργασίας, για την περίοδο από τις 19 Οκτωβρίου 1998 έως τις 18 Οκτωβρίου 2001.

(2) Πρέπει να διορισθούν, για μία περίοδο τριών ετών, τα τακτικά και τα αναπληρωματικά μέλη που θα αντιπροσωπεύουν τις κυβερνήσεις των κρατών μελών και τις οργανώσεις των εργαζομένων και των εργοδοτών.

(3) Η Επιτροπή είναι αρμόδια για το διορισμό των αντιπροσώπων της στο Διοικητικό Συμβούλιο,

ΑΠΟΦΑΣΙΖΕΙ:

Άρθρο 1

Διορίζονται τακτικά και αναπληρωματικά μέλη του Διοικητικού Συμβουλίου του Ευρωπαϊκού Ιδρύματος για τη βελτίωση των συνθηκών ζωής και εργασίας, για την περίοδο από τις 19 Οκτωβρίου 2001 έως τις 18 Οκτωβρίου 2004:

Ι. ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ

>ΘΕΣΗ ΠΙΝΑΚΑ>

ΙΙ. ΑΝΤΙΠΡΟΣΩΠΟΙ ΤΩΝ ΟΡΓΑΝΩΣΕΩΝ ΕΡΓΑΖΟΜΕΝΩΝ

>ΘΕΣΗ ΠΙΝΑΚΑ>

ΙΙΙ. ΑΝΤΙΠΡΟΣΩΠΟΙ ΤΩΝ ΟΡΓΑΝΩΣΕΩΝ ΕΡΓΟΔΟΤΩΝ

>ΘΕΣΗ ΠΙΝΑΚΑ>

Άρθρο 2

Το Συμβούλιο θα διορίσει αργότερα τα μέλη που δεν έχουν ακόμη ορισθεί από την Ιρλανδία.

Άρθρο 3

Η παρούσα απόφαση δημοσιεύεται, προς ενημέρωση, στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 8 Νοεμβρίου 2001.

Για το Συμβούλιο

Ο Πρόεδρος

E. Boutmans

(1) ΕΕ L 139 της 30.5.1975, σ. 1.

(2) ΕΕ L 181 της 23.7.1993, σ. 13.

(3) ΕΕ C 336 της 4.11.1998, σ. 1.
Απόφαση της Επιτροπής

της 7ης Νοεμβρίου 2001

για την τροποποίηση της απόφασης 98/371/ΕΚ σχετικά με τους υγειονομικούς όρους και την κτηνιατρική πιστοποίηση για τις εισαγωγές νωπού κρέατος από ορισμένες ευρωπαϊκές χώρες, όσον αφορά τη Λιθουανία

[κοινοποιηθείσα υπό τον αριθμό Ε(2001) 3389]

(2001/774/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 72/462/ΕΟΚ του Συμβουλίου, της 12ης Δεκεμβρίου 1972, περί των υγειονομικών προβλημάτων και των υγειονομικών μέτρων κατά την εισαγωγή ζώων του βοείου, χοιρείου, πρόβειου και αιγείου είδους και νωπών κρεάτων και προϊόντων με βάση το κρέας προελεύσεως τρίτων χωρών(1), όπως τροποποιήθηκε τελευταία από τον κανονισμό (ΕΚ) αριθ. 1452/2001(2), και ιδίως τα άρθρα 14 και 22,

Εκτιμώντας τα ακόλουθα:

(1) Οι ζωοϋγειονομικοί όροι και η κτηνιατρική πιστοποίηση για την εισαγωγή νωπού κρέατος από ορισμένες ευρωπαϊκές χώρες θεσπίστηκαν με την απόφαση 98/371/ΕΚ της Επιτροπής(3), όπως τροποποιήθηκε τελευταία από την απόφαση 2000/19/ΕΚ(4).

(2) Οι εισαγωγές νωπού κρέατος πρέπει να λαμβάνουν υπόψη τις διάφορες επιδημιολογικές καταστάσεις στην οικεία χώρα.

(3) Σε συνέχεια πρόσφατης αποστολής της Επιτροπής στη Λιθουανία, προέκυψε ότι η κατάσταση από άποψη ζωοϋγειονομική είναι ικανοποιητική στο σύνολο της χώρας και ότι έχει συμφωνηθεί σχέδιο για τα υπολείμματα.

(4) Οι αρμόδιες κτηνιατρικές αρχές της Λιθουανίας έχουν επιβεβαιώσει ότι η χώρα έχει απαλλαγεί από πανώλη των χοίρων και αφθώδη πυρετό επί δώδεκα τουλάχιστον μήνες. Επιπλέον, έχουν αναλάβει την υποχρέωση να γνωστοποιούν στην Επιτροπή και τα κράτη μέλη εντός 24 ωρών με φαξ, τέλεξ ή τηλεγραφικά την επιβεβαίωση της εκδήλωσης οποιασδήποτε από τις ασθένειες αυτές ή κάθε τροποποίηση όσον αφορά την πολιτική εμβολιασμού έναντι των ασθενειών αυτών.

(5) Κατόπιν των ανωτέρω, είναι δυνατόν να επιτραπούν οι εισαγωγές νωπού βοείου, πρόβειου ή αιγείου και χοιρινού κρέατος από τη Λιθουανία.

(6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα II της απόφασης 98/371/ΕΚ αντικαθίσταται από το παράρτημα τη παρούσας απόφασης.

Άρθρο 2

Η παρούσα απόφαση εφαρμόζεται επτά ημέρες μετά από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 7 Νοεμβρίου 2001.

Για την Επιτροπή

David Byrne

Μέλος της Επιτροπής

(1) ΕΕ L 302 της 31.12.1972, σ. 28.

(2) ΕΕ L 198 της 21.7.2001, σ. 11.

(3) ΕΕ L 170 της 16.6.1998, σ. 16.

(4) ΕΕ L 6 της 11.1.2000, σ. 58.

ΠΑΡΑΡΤΗΜΑ

""

ΠΑΡΑΡΤΗΜΑ II

ΥΠΟΔΕΙΓΜΑΤΑ ΚΤΗΝΙΑΤΡΙΚΩΝ ΠΙΣΤΟΠΟΙΗΤΙΚΩΝ ΑΠΑΙΤΟΥΜΕΝΩΝ ΓΙΑ ΤΟ ΝΩΠΟ ΚΡΕΑΣ

>ΘΕΣΗ ΠΙΝΑΚΑ>

Σημείωση:

Οι εισαγωγές νωπού κρέατος για κατανάλωση από τον άνθρωπο δεν επιτρέπονται εκτός αν έχει εγκριθεί από την Ευρωπαϊκή Επιτροπή πρόγραμμα ελέγχου γαι κατάλοιπα στην τρίτη χώρα εξαγωγής.
Απόφαση του Συμβουλίου

της 8ης Νοεμβρίου 2001

για το διορισμό ενός μέλους του Ελεγκτικού Συνεδρίου

(2001/786/ΕΚ, ΕΚΑΧ, Ευρατόμ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 247 παράγραφος 6,

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 45 Β παράγραφος 6,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 160 Β παράγραφος 6,

τη γνώμη του Ευρωπαϊκού Κοινοβουλίου(1),

Εκτιμώντας τα ακόλουθα:

(1) Ο κ. Jan Ο KARLSSON, μέλος του Ελεγκτικού Συνεδρίου, υπέβαλε παραίτηση, η οποία ισχύει από τις 31 Δεκεμβρίου 2001.

(2) Επομένως πρέπει να αντικατασταθεί για το υπόλοιπο της θητείας του,

ΑΠΟΦΑΣΙΖΕΙ:

Άρθρο 1

Ο κ. Lars TOBISSON διορίζεται μέλος του Ελεγκτικού Συνεδρίου από την 1η Ιανουαρίου 2002 μέχρι τις 28 Φεβρουαρίου 2006.

Άρθρο 2

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 8 Νοεμβρίου 2001.

Για το Συμβούλιο

Ο Πρόεδρος

E. Boutmans

(1) Γνώμη που διατυπώθηκε στις 23 Οκτωβρίου 2001 (δεν έχει ακόμα δημοσιευθεί στην Επίσημη Εφημερίδα).
Απόφαση της Επιτροπής

της 10ης Οκτωβρίου 2001

για την τροποποίηση της απόφασης 94/85/ΕΚ ώστε να επιτραπούν οι εισαγωγές νωπού κρέατος πουλερικών από τη Λετονία

[κοινοποιηθείσα υπό τον αριθμό Ε(2001) 3017]

(Κείμενο που παρουσιάζει ενδιαφέρον για τον ΕΟΧ)

(2001/733/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/494/ΕΟΚ του Συμβουλίου, της 26ης Ιουνίου 1991, σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εξαγωγές νωπών κρεάτων πουλερικών από τρίτες χώρες(1), όπως τροποποιήθηκε τελευταία από την οδηγία 1999/89/ΕΚ(2), και ιδίως το άρθρο 9 παράγραφος 1,

Εκτιμώντας τα ακόλουθα:

(1) Με την απόφαση 94/85/ΕΚ της Επιτροπής(3), όπως τροποποιήθηκε τελευταία από την απόφαση 2001/299/ΕΚ(4), καταρτίστηκε κατάλογος των τρίτων χωρών από τις οποίες τα κράτη μέλη επιτρέπουν τις εισαγωγές νωπού κρέατος πουλερικών.

(2) Η Λετονία ζήτησε να της επιτραπεί να εξάγει νωπό κρέας πουλερικών στην Κοινότητα και έδωσε ως προς αυτό ικανοποιητικές διαβεβαιώσεις.

(3) Από έλεγχο που διενερήθηκε από τις υπηρεσίες της Επιτροπής στη Λετονία, τον Μάρτιο 2001, προέκυψε ότι η Λετονία καλύπτεται από επαρκώς διαρθρωμένες και οργανωμένες κτηνιατρικές υπηρεσίες, ειδικότερα όσον αφορά την υγειονομική κατάσταση των πουλερικών.

(4) Θα πρέπει, ως εκ τούτου, να τροποποιηθεί η απόφαση 94/85/ΕΚ, προσθέτοντας τη Λετονία στον κατάλογο του παραρτήματος της απόφασης. Χάριν σαφήνειας, το παράρτημα θα πρέπει ολόκληρο να αντικατασταθεί.

(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 94/85/ΕΚ αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 10 Οκτωβρίου 2001.

Για την Επιτροπή

David Byrne

Μέλος της Επιτροπής

(1) ΕΕ L 268 της 24.9.1991, σ. 35.

(2) ΕΕ L 300 της 23.11.1999, σ. 17.

(3) ΕΕ L 44 της 17.2.1994, σ. 31.

(4) ΕΕ L 102 της 12.4.2001, σ. 69.

ΠΑΡΑΡΤΗΜΑ

"ΠΑΡΑΡΤΗΜΑ

Κατά τις εισαγωγές από χώρες του παρόντος καταλόγου πρέπει να τηρούνται οι σχετικές υγειονομιές απαιτήσεις.

>ΘΕΣΗ ΠΙΝΑΚΑ>"
Απόφαση του Συμβουλίου

της 8ης Οκτωβρίου 2001

για το διορισμό δύο τακτικών μελών από την Ιταλία και ενός αναπληρωματικού μέλους από την Ιταλία στην Επιτροπή των Περιφερειών

(2001/750/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την απόφαση του Συμβουλίου της 26ης Ιανουαρίου 1998(1) για τον διορισμό των τακτικών και αναπληρωματικών μελών της Επιτροπής των Περιφερειών,

εκτιμώντας ότι έχουν μείνει κενές δύο θέσεις τακτικών μελών της Επιτροπής των Περιφερειών μετά την παραίτηση των κ.κ. Valentino CASTELLANI και Giuseppe TORCHIO, καθώς και μια θέση αναπληρωματικού μέλους της Επιτροπής των Περιφερειών μετά την παραίτηση του κ. Antonangelo CASULA, oι οποίες γνωστοποιήθηκαν στο Συμβούλιο στις 23 Αυγούστου 2001,

έχοντας υπόψη την πρόταση της ιταλικής κυβέρνησης,

ΑΠΟΦΑΣΙΖΕΙ:

Άρθρο μόνο

1. Οι κ.κ. Sergio CHIAMPANO και Guido RODHIO διορίζονται τακτικά μέλη της Επιτροπής των Περιφερειών εις αντικατάσταση των κ.κ. Valentino CASTELLANI και Giuseppe TORCHIO για το υπόλοιπο της θητείας τους, δηλαδή έως τις 25 Ιανουαρίου 2002.

2. Ο κ. Giuseppe TORCHIO διορίζεται αναπληρωματικό μέλος της Επιτροπής των Περιφερειών εις αντικατάσταση του κ. Antonangelo CASULA για το υπόλοιπο της θητείας του, δηλαδή έως τις 25 Ιανουαρίου 2002.

Λουξεμβούργο, 8 Οκτωβρίου 2001.

Για το Συμβούλιο

Ο Πρόεδρος

L. Michel

(1) ΕΕ L 28 της 4.2.1998, σ. 19.
Απόφαση της Επιτροπής

της 20ής Ιουλίου 2001

για την πέμπτη τροποποίηση της απόφασης 2000/284/ΕΚ σχετικά με την κατάρτιση του καταλόγου των εγκεκριμένων κέντρων επιλογής σπέρματος για τις εισαγωγές σπέρματος ιπποειδών από τρίτες χώρες

[κοινοποιηθείσα υπό τον αριθμό Ε(2001) 2216]

(Κείμενο που παρουσιάζει ενδιαφέρον για τον ΕΟΧ)

(2001/612/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 92/65/ΕΟΚ του Συμβουλίου, της 13ης Ιουλίου 1992, που καθορίζει τους όρους υγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται, όσον αφορά τους όρους υγειονομικού ελέγχου, στις ειδικές κοινοτικές ρυθμίσεις που αναφέρονται στο τμήμα I του παραρτήματος Α της οδηγίας 90/425/ΕΟΚ(1), όπως τροποποιήθηκε τελευταία από την απόφαση 95/176/ΕΚ της Επιτροπής(2), και ιδίως το άρθρο 17 παράγραφος 3 στοιχείο β),

Εκτιμώντας τα ακόλουθα:

(1) Με την απόφαση 2000/284/ΕΚ της Επιτροπής(3), όπως τροποποιήθηκε τελευταία από την απόφαση 2000/392/ΕΚ(4), καταρτίστηκε ο κατάλογος των εγκεκριμένων κέντρων συλλογής σπέρματος για τις εισαγωγές σπέρματος ιπποειδών από τρίτες χώρες.

(2) Οι αρμόδιες αρχές των Ηνωμένων Πολιτειών της Αμερικής ενημέρωσαν επισήμως την Επιτροπή σχετικά με την έγκριση, σύμφωνα με τις διατάξεις της οδηγίας 92/65/ΕΟΚ, αντιστοίχως, οκτώ πρόσθετων κέντρων συλλογής σπέρματος ιπποειδών και την ανάγκη αλλαγής ορισμένων λεπτομερειών σε δύο άλλα κέντρα συλλογής σπέρματος ιπποειδών.

(3) Επιπλέον, οι αρμόδιες αρχές των Ηνωμένων Πολιτειών της Αμερικής ενημέρωσαν επίσημα την Επιτροπή σχετικά με την ανάκληση της έγκρισης δύο κέντρων: Honor Bright Farm (00CA009-EQS) και Burchett Training Center (98GA002-EQS).

(4) Είναι σκόπιμο να τροποποιηθεί ο κατάλογος υπό το φως των νέων στοιχείων που ελήφθησαν από την τρίτη χώρα και να τονιστούν οι τροποποιήσεις στο παράρτημα για λόγους σαφήνειας.

(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 2000/284/ΕΚ αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 20 Ιουλίου 2001.

Για την Επιτροπή

David Byrne

Μέλος της Επιτροπής

(1) ΕΕ L 268 της 14.9.1992, σ. 54.

(2) ΕΕ L 117 της 24.5.1995, σ. 23.

(3) ΕΕ L 94 της 14.4.2000, σ. 35.

(4) ΕΕ L 138 της 22.5.2001, σ. 22.

ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA

>ΘΕΣΗ ΠΙΝΑΚΑ>
Απόφαση του Συμβουλίου

της 18ης Ιουνίου 2001

σχετικά με τη σύναψη της συμφωνίας μεταξύ της Ευρωπαϊκής Κοινότητας και της Δημοκρατίας της Τουρκίας για τη συμμετοχή της Δημοκρατίας της Τουρκίας στον Ευρωπαϊκό Οργανισμό Περιβάλλοντος και στο ευρωπαϊκό δίκτυο πληροφοριών και παρατηρήσεων σχετικά με το περιβάλλον

(2001/594/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 175 παράγραφος 1, σε συνδυασμό με το άρθρο 300 παράγραφος 2 πρώτο εδάφιο πρώτη πρόταση και παράγραφος 3 πρώτο εδάφιο,

την πρόταση της Επιτροπής,

τη γνώμη του Ευρωπαϊκού Κοινοβουλίου(1),

Εκτιμώντας τα ακόλουθα:

(1) Ο Ευρωπαϊκός Οργανισμός Περιβάλλοντος και το ευρωπαϊκό δίκτυο πληροφοριών και παρατηρήσεων σχετικά με το περιβάλλον ιδρύθηκαν με τον κανονισμό (ΕΟΚ) αριθ. 1210/90(2).

(2) Το Ευρωπαϊκό Συμβούλιο του Λουξεμβούργου (τον Δεκέμβριο του 1997) θεώρησε ότι η συμμετοχή στα προγράμματα και στους οργανισμούς της Κοινότητας αποτελεί μέσο για την επιτάχυνση της προενταξιακής στρατηγικής όσον αφορά τις χώρες της Κεντρικής και Ανατολικής Ευρώπης. Όσον αφορά τους οργανισμούς, τα συμπεράσματα του Ευρωπαϊκού Συμβουλίου προβλέπουν ότι "τα υποψήφια κράτη θα μπορούν να συμμετέχουν σε κοινοτικούς οργανισμούς, με απόφαση που θα λαμβάνεται κατά περίπτωση".

(3) Το Ευρωπαϊκό Συμβούλιο του Ελσίνκι (τον Δεκέμβριο του 1999) επιβεβαίωσε την περιεκτική φύση της διαδικασίας προσχώρησης, η οποία τώρα περιλαμβάνει δεκατρία υποψήφια κράτη εντός ενιαίου πλαισίου, τα δε υποψήφια κράτη συμμετέχουν στη διαδικασία προσχώρησης επί ίσοις όροις.

(4) Στις 14 Φεβρουαρίου 2000, το Συμβούλιο, δυνάμει του άρθρου 300 παράγραφος 1, της Συνθήκης, εξουσιοδότησε την Επιτροπή να διεξαγάγει διαπραγματεύσεις σχετικά με τους όρους συμμετοχής των υποψηφίων για προσχώρηση χωρών στον Ευρωπαϊκό Οργανισμό Περιβάλλοντος.

ΑΠΟΦΑΣΙΖΕΙ:

Άρθρο 1

Η συμφωνία μεταξύ της Ευρωπαϊκής Κοινότητας και της Δημοκρατίας της Τουρκίας για τη συμμετοχή της Δημοκρατίας της Τουρκίας στον Ευρωπαϊκό Οργανισμό Περιβάλλοντος και στο ευρωπαϊκό δίκτυο πληροφοριών και παρατηρήσεων σχετικά με το περιβάλλον, εγκρίνεται εξ ονόματος της Κοινότητας.

Το κείμενο της συμφωνίας παρατίθεται ως παράρτημα της παρούσας απόφασης.

Άρθρο 2

Ο πρόεδρος του Συμβουλίου εξουσιοδοτείται να ορίσει το (τα) πρόσωπο(-α) που είναι αρμόδιο(-α) να καταθέσουν την κοινοποίηση η οποία προβλέπεται στο άρθρο 17 της συμφωνίας.

Άρθρο 3

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Λουξεμβούργο, 18 Ιουνίου 2001.

Για το Συμβούλιο

Ο Πρόεδρος

M. Winberg

(1) Γνώμη που διατυπώθηκε στις 31 Μαΐου 2001 (δεν έχει ακόμα διμοσιευθεί στην Επίσημη Εφημερίδα).

(2) ΕΕ L 120 της 11.5.1990, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 933/1999 (ΕΕ L 117 της 5.5.1999, σ. 1).
Απόφαση του Συμβουλίου

της 5ης Απριλίου 2001

για την σύναψη από την Ευρωπαϊκή Κοινότητα της σύμβασης για την ενοποίηση ορισμένων κανόνων στις διεθνείς αεροπορικές μεταφορές (σύμβαση του Μόντρεαλ)

(2001/539/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 80 παράγραφος 2 σε συνδυασμό με το άρθρο 300 παράγραφος 2 πρώτη υποπαράγραφος και με το άρθρο 300 παράγραφος 3,

την πρόταση της Επιτροπής(1),

τη γνώμη του Ευρωπαϊκού Κοινοβουλίου(2),

Εκτιμώντας τα ακόλουθα:

(1) Είναι προς όφελος των αερομεταφορέων της Ευρωπαϊκής Κοινότητας να εργάζονται με ενιαίους και σαφείς κανόνες σχετικά με την ευθύνη εκ ζημιών. Οι κανόνες αυτοί πρέπει να είναι ίδιοι με εκείνους που ισχύουν και για τους αερομεταφορείς των τρίτων χωρών.

(2) Η Κοινότητα έλαβε μέρος στη διεθνή διπλωματική διάσκεψη αεροπορικού δικαίου, 10-28 Μαΐου 1999 στο Μόντρεαλ, η οποία κατέληξε στην έκδοση της σύμβασης για την ενοποίηση ορισμένων κανόνων στις διεθνείς αεροπορικές μεταφορές ("σύμβαση του Μόντρεαλ") και υπέγραψε τη σύμβαση στις 9 Δεκεμβρίου 1999.

(3) Οι Οργανισμοί Περιφερειακής Οικονομικής Ολοκλήρωσης οι οποίοι έχουν αρμοδιότητα σε ορισμένα θέματα που διέπονται από τη σύμβαση μπορούν να καταστούν συμβαλλόμενα μέρη της.

(4) Η Κοινότητα και τα κράτη μέλη της είναι συναρμόδια στα θέματα που καλύπτει η σύμβαση και επομένως είναι αναγκαίο να την επικυρώσουν ταυτόχρονα έτσι ώστε να εξασφαλισθεί ομοιόμορφη και πλήρης εφαρμογή των διατάξεών της εντός της Ευρωπαϊκής Ένωσης,

ΑΠΟΦΑΣΙΖΕΙ:

Άρθρο 1

Η σύμβαση της 28ης Μαΐου 1999, για την ενοποίηση ορισμένων κανόνων στις διεθνείς αεροπορικές μεταφορές (σύμβαση του Μόντρεαλ) εγκρίνεται εξ ονόματος της Ευρωπαϊκής Κοινότητας.

Το κείμενο της σύμβασης επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου θα καταθέσει στη Διεθνή Οργάνωση Πολιτικής Αεροπορίας, εξ ονόματος της Κοινότητας, την πράξη που προβλέπεται στο άρθρο 53 παράγραφος 3 της σύμβασης του Μόντρεαλ, καθώς και μια δήλωση αρμοδιοτήτων.

Η πράξη αυτή θα κατατεθεί ταυτόχρονα με τις πράξεις επικύρωσης όλων των κρατών μελών.

Λουξεμβούργο, 5 Απριλίου 2001.

Για το Συμβούλιο

Ο Πρόεδρος

B. Rosengren

(1) ΕΕ C 337 Ε της 28.11.2000, σ. 225.

(2) Γνώμη που δόθηκε στις 16.1.2001 (δεν έχει ακόμα δημοσιευθεί στην Επίσημη Εφημερίδα).
Απόφαση της Επιτροπής

της 30ής Ιουλίου 2001

για την τροποποίηση της απόφασης 2001/532/ΕΚ σχετικά με την κλασική πανώλη των χοίρων στην Ισπανία

[κοινοποιηθείσα υπό τον αριθμό Ε(2001) 2448]

(Κείμενο που παρουσιάζει ενδιαφέρον για τον ΕΟΧ)

(2001/578/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώων και προϊόντων με προοπτική την υλοποίηση της εσωτερικής αγοράς(1), όπως τροποιήθηκε τελευταία από την οδηγία 92/118/ΕΟΚ(2), και ιδίως το άρθρο 10 παράγραφος 3,

Εκτιμώντας τα ακόλουθα:

(1) Στην Ισπανία εκδηλώθηκαν κρούσματα κλασικής πανώλης των χοίρων.

(2) Λαμβανομένου υπόψη του εμπορίου ζώντων χοίρων, τα ανωτέρω κρούσματα είναι ικανά να θέσουν σε κίνδυνο το ζωικό κεφάλαιο άλλων κρατών μελών.

(3) Η Ισπανία έλαβε μέτρα στο πλαίσιο της οδηγίας 80/217/ΕΟΚ του Συμβουλίου, της 22ας Ιανουαρίου 1980, για τη θέσπιση κοινοτικών μέτρων για την καταπολέμηση της κλασικής πανώλης των χοίρων(3), όπως τροποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας.

(4) Με την απόφαση 2001/532/ΕΚ(4), η Επιτροπή έλαβε ορισμένα προστατευτικά μέτρα για τον αφθώδη πυρετό στην Ισπανία.

(5) Ενόψει της εξέλιξης της καταστάσεως και μετά από αποτελέσματα των επιδημιολογικών ερευνών, είναι αναγκαίο να γίνει προσαρμογή των προσωρινών μέτρων και, κατά συνέπεια, να τροποποιηθεί η απόφαση 2001/532/ΕΚ.

(6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα Ι της απόφασης 2001/532/ΕΚ αντικαθίσταται από το παράρτημα της παρούσας οδηγίας.

Άρθρο 2

Στο άρθρο 7 της οδηγίας 2001/532/ΕΚ, η ημερομηνία "31 Ιουλίου 2001" αντικαθίσταται από την ημερομηνία "15 Σεπτεμβρίου 2001".

Άρθρο 3

Τα κράτη μέλη τροποποιούν τα μέτρα που εφαρμόζουν στις εμπορικές συναλλαγές, κατά τρόπο που αυτά να συνάδουν με την παρούσα απόφαση, ενημερώνουν δε αμέσως περί αυτού την Επιτροπή.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 30 Ιουλίου 2001.

Για την Επιτροπή

Frederik Bolkestein

Μέλος της Επιτροπής

(1) ΕΕ L 224 της 18.8.1990, σ. 29.

(2) ΕΕ L 62 της 15.3.1993, σ. 49.

(3) ΕΕ L 47 της 21.2.1980, σ. 11.

(4) ΕΕ L 192 της 14.7.2001, σ. 24.

ΠΑΡΑΡΤΗΜΑ

"ΠΑΡΑΡΤΗΜΑ I

Στην Comunidad Autonoma της Καταλωνίας: όλες οι διοικητικές μονάδες της επαρχίας της Lerida, η διοικητική μονάδα της Anoia στην επαρχία της Βαρκελώνης, η διοικητική μονάδα της Conca de Barberá, Priorat και Rivera d'Erbre στην επαρχία της Tarragona.

Στην Comunidad Autonoma de Valencia: οι διοικητικές μονάδες Chelva, Llira, Utiel, Requena, Torre Baja και Foios στην επαρχία της Valencia.

Στην Comunidad Autonoma de Castilla la Mancha: οι διοικητικές μονάδες της Landete, Cañete και Motilla del Palancar στην επαρχία της Cuenca.

Comunidad Autonoma d'Aragon: οι κοινότητες Arcos de las Salinas, Torrijas και Abejuelas στην επαρχία της Teruel."
Απόφαση της Επιτροπής

της 15ης Ιουνίου 2001

για την τροποποίηση της απόφασης 96/221/ΕΚ για την έγκριση του προγράμματος που υποβλήθηκε από τη Δανία και αφορά την ιογενή αιμορραγική σηψαιμία σε ορισμένες γεωγραφικές περιοχές

[κοινοποιηθείσα υπό τον αριθμό Ε(2001) 1606]

(Το κείμενο στην δανική γλώσσα είναι το μόνο αυθεντικό)

(Κείμενο που παρουσιάζει ενδιαφέρον για τον ΕΟΧ)

(2001/485/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/67/ΕΟΚ του Συμβουλίου, της 28ης Ιανουαρίου 1991, σχετικά με τους όρους υγειονομικού ελέγχου που διέπουν την εμπορία ζώων και προϊόντων υδατοκαλλιέργειας(1), όπως τροποποιήθηκε τελευταία από την οδηγία 98/45/ΕΚ(2), και ιδίως το άρθρο 10 παράγραφο 2,

Εκτιμώντα τα ακόλουθα:

(1) Τα κράτη μέλη δύνανται να υποβάλλουν στην Επιτροπή πρόγραμμα που αποβλέπει στο να τους επιτρέψει να αποκτήσουν το καθεστώς εγκεκριμένης ζώνης σε σχέση με ορισμένες νόσους που προσβάλλουν τα ψάρια.

(2) Τέτοια προγράμματα έχουν ήδη εγκριθεί, με την απόφαση 96/221/ΕΚ της Επιτροπής(3), για ορισμένες λεκάνες απορροής στη Δανία.

(3) Με την απόφαση 93/74/ΕΟΚ της Επιτροπής(4), όπως τροποποιήθηκε τελευταία από την απόφαση 2001/139/ΕΚ(5), η Δανία έχει αναγνωρισθεί ως εγκεκριμένη ηπειρωτική και παράκτια ζώνη ψαριών σχετικά με τη λοιμώδη αιματοποιητική νέκρωση (ΛΑΝ) και ως εν μέρει εγκεκριμένη ηπειρωτική και παράκτια ζώνη σχετικά με την ιογενή αιμορραγική σηψαιμία (ΙΑΣ).

(4) Η Δανία υπέβαλε στην Επιτροπή πρόγραμμα εκούσιας εκρίζωσης της νόσου όσον αφορά την ΙΑΣ, με σκοπό μετέπειτα τη λήψη του καθεστώτος της εγκεκριμένης ζώνης για ολόκληρη την εδαφική επικράτεια της Δανίας.

(5) Το πρόγραμμα καθορίζει τη γεωγραφική θέση των οικείων ζωνών, τα μέτρα που πρέπει να ληφθούν από τις επίσημες υπηρεσίες, τις διαδικασίες που πρέπει να τηρηθούν από τα εγκεκριμένα εργαστήρια, τον επιπολασμό της νόσου που μας ενδιαφέρει και τα μέτρα καταπολέμησης των νόσων αυτών σε περίπτωση ανίχνευσής τους.

(6) Μετά από λεπτομερή εξέταση, κρίθηκε ότι το πρόγραμμα ανταποκρίνεται στο άρθρο 10 της οδηγίας 91/67/ΕΟΚ.

(7) Θα πρέπει να εγκριθεί το υπόψη πρόγραμμα και να τροποποιηθεί το παράρτημα της απόφασης 96/221/ΕΚ.

(8) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 96/221/ΕΚ αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στο Βασίλειο της Δανίας.

Βρυξέλλες, 15 Ιουνίου 2001.

Για την Επιτροπή

David Byrne

Μέλος της Επιτροπής

(1) ΕΕ L 46 της 19.2.1991, σ. 1.

(2) ΕΕ L 189 της 3.7.1998, σ. 12.

(3) ΕΕ L 74 της 22.3.1996, σ. 42.

(4) ΕΕ L 27 της 4.2.1993, σ. 35.

(5) ΕΕ L 50 της 21.2.2001, σ. 20.

ΠΑΡΑΡΤΗΜΑ

ΓΕΩΓΡΑΦΙΚΕΣ ΠΕΡΙΟΧΕΣ/ΖΩΝΕΣ

Λεκάνη απορροής Fiskebæk Å.

Όλα τα τμήματα της Jutland νοτίως και δυτικώς των λεκανών απορροής Storåen, Karup Å, Gudenåen και Grejs Å.

Η περιοχή του συνόλου των δανικών νήσων.